# VÝZVA NA PREDKLADANIE PONÚK

Zadávanie zákazky s nízkou hodnotou podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

## VEREJNÝ OBSTARÁVATEĽ

### NÁZOV A ADRESY

**Prešovský samosprávny kraj, Námestie mieru 2, 080 01 Prešov**

Zastúpený: PaedDr. Milan Majerský, PhD., predseda PSK

IČO; DIČ: 37870475; 2021626332

bankové spojenie: Štátna pokladnica

IBAN: SK54 8180 0000 0070 0051 9082

Webové sídlo: <http://www.po-kraj.sk>

Kontaktné údaje pre VO:

Osoba: PhDr. Veronika Schlosserová PhD.

Tel., e-mail: 051 7081 321; veronika.schlosserova@psk.sk

Adresa: PSK, Námestie mieru 2, 080 01 Prešov

Kontaktné údaje pre vo veciach realizačných:

Osoba: Ing. Marcel Novák

Tel., e-mail: 051 7081 352; marcel.novak@psk.sk

Adresa: PSK, Námestie mieru 2, 080 01 Prešov

### DRUH VEREJNÉHO OBSTARÁVATEĽA

§ 7 ods. 1 písm. c) ZVO

### KOMUNIKÁCIA

Komunikácia sa bude uskutočňovať výhradne v slovenskom jazyku prípadne v českom jazyku.

Komunikácia medzi verejným obstarávateľom a záujemcami/uchádzačmi sa uskutočňuje písomne, elektronickou formou, prostredníctvom určeného systému ERANET dostupného na adrese <https://psk.eranet.sk> (ďalej len „ERANET“). Pre umožnenie elektronickej komunikácie, resp. pre predloženie ponuky, je potrebné, aby sa záujemca/uchádzač zaregistroval v systéme ERANET. Registrácia je bezplatná.

Za moment doručenia elektronickej informácie sa považuje moment jej odoslania, t. j. moment uloženia elektronickej zásielky v elektronickej schránke adresáta v systéme ERANET.

## pREDMET ZÁKAZKY

### Názov

***„Oprava a údržba služobných motorových vozidiel značky Škoda“***

Hlavný kód CPV

50110000-9 Opravy a údržbárske služby pre motorové vozidlá a súvisiace vybavenie

Dodatočný kód CPV:

34330000-9 Náhradné diely pre vozidlá na prepravu tovaru, pre dodávky a osobné automobily

Doplnkový slovník: DA44-3 Náhradné diely

09211100-2 Motorové oleje

Doplnkový slovník: MA07-2 Pre motorové vozidlá

Druh zákazky

Služby

### Opis

Predmetom zákazky je komplexný autorizovaný servis motorových vozidiel vrátane garančného, záručného a pozáručného servisu. Verejný obstarávateľ akceptuje aj servis poskytovaný v rámci tzv. „Blokovej výnimky“.

- Bloková výnimka znamená, že uchádzač má možnosť:

* poskytovať značkový servis, údržbu a opravy aj nových automobilov v záručnej dobe a to bez straty záruky samozrejme pri dodržaní postupov a rozsahu prác predpísaných výrobcom automobilu a pri použití originálnych alebo kvalitatívne rovnocenných náhradných dielov,
* prístupu k originálnym náhradným dielom, originálnej diagnostike a školeniam a to nediskriminačne, včas a použiteľným spôsobom na rovnakej úrovni ako autorizovaným servisom,
* nakupovať originálne a kvalitatívne rovnocenné náhradné diely, informácie a diagnostiku od nezávislých distribútorov náhradných dielov.
* disponuje potrebným softvérom na diagnostiku vozidiel požadovaných značiek.

Verejný obstarávateľ od uchádzačov požaduje:

1. dodržať technologický postup predpísaný výrobcom auta,

2. použiť originálne, alebo kvalitatívne rovnocenné náhradné diely,

3. riadne zdokumentovať všetky servisné práce a zásahy. To znamená vystaviť zákazkový list, zápis do servisnej knihy, check list, doklad o údržbe s presným rozpisom úkonov, faktúra a bloček.

Opis predmetu zákazky je podrobne špecifikovaný v prílohe č. 5 tejto výzvy. Zoznam motorových vozidiel je uvedený v prílohe č. 6 tejto výzvy.

### miesto vykonania sa má nachádzať v rámci územia mesta Prešov. V prípade opráv nepojazdných vozidiel začne byť služba poskytovaná odťahom, alebo odvozom z miesta, na ktorom sa vozidlo stalo nepojazdným.

### Dĺžka trvania zákazky

* do 24 mesiacov odo dňa nadobudnutia účinnosti zmluvy. Verejný obstarávateľ uzavrie zmluvu podľa § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom o verejnom obstarávaní. Plnenie predmetu zákazky počas platnosti a účinnosti zmluvy bude prebiehať na základe čiastkových objednávok.

### Celková predpokladaná hodnota

* **35 016,70** EUR bez DPH

### Cena A spôsob jej určenia

* Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
* Uchádzač uvedie svoju pozíciu platcu dane z pridanej hodnoty (ďalej len“ DPH“), či si uplatní DPH a podľa akého pravidla a ustanovenia, s poukazom na slovenský zákon č. 222/2004 Z. z. o dani z pridanej hodnoty v znení neskorších predpisov, resp. ak je zahraničnou osobou uvedie článok Európskej smernice Rady 2006/112/ES o spoločnom systéme dane z pridanej hodnoty v znení zmien a doplnkov.

### Kritérium na vyhodnotenie ponúk

Verejný obstarávateľ pre vyhodnotenie úspešnosti uchádzača/uchádzačov stanovil kritérium ekonomicky najvýhodnejšej ponuky podľa prílohy č. 1 tejto výzvy na predloženie ponuky - Návrh na plnenie kritérií.

|  |  |  |  |  |
| --- | --- | --- | --- | --- |
| **Poradové číslo** | **MJ** | **Predmet kritéria** | **Váha v %** | **Počet bodov max.** |
| **Kritérium č. 1**  | **Jednotková cena za normohodinu**  | **Mechanické práce**  | 50 | 50 |
| **Kritérium č. 2** | **Jednotková cena za normohodinu** | **Diagnostika vozidla, oprava elektrického systému vozidla** | 30 | 30 |
| **Kritérium č. 3** | **Jednotková cena za normohodinu** | **Klampiarske a lakernícke práce** | 20 | 20 |
| **Za kritérium č. 1 - 3** |  |  | 100 | 100 |
| **Kritérium č. 4** | **Zľava v % z cenníkových cien** | **Náhradné diely pre továrenskú značku** | 85 | 85 |
| **Kritérium č. 5** | **Zľava v % z cenníkových cien** | **Ostatné služby** | 15 | 15 |
| **Za kritérium č. 4 - 5** |  |  | 100 | 100 |
| **Za kritérium č. 1 - 5** |  |  | 200 | 200 |

1. uchádzač **uvedie jednotkové ceny** pre jednotlivé požadované úkony v súlade so zákonom o cenách, v požadovanej forme (poskytnutý formulár pre cenník služieb - príloha č. 2 zmluvy ) a so zohľadnením zoznamu vozidiel (príloha č. 1 zmluvy, resp. príloha č. 6 tejto výzvy),
2. predpokladané množstvá pre jednotlivé výkony služieb nie sú stanovené a služby budú vykonávané na základe aktuálnej potreby vrátane dodania súvisiaceho materiálu potrebného pre opravy a údržbu a originálnych náhradných dielov pre továrenskú značku daného motorového vozidla vzhľadom v rámci maximálnej výšky finančných zdrojov, stanovenej na predmet tejto zákazky a počas trvania zmluvy,
3. vyžaduje sa uviesť zľavu v % z cenníkových cien originálnych náhradných dielov pre značku motorového vozidla podľa príslušnej časti zákazky,
4. vyžaduje sa uviesť zľavu v % z cenníkových cien ostatných služieb (príprava na STK a EK, odťahová služba, pneuservisné práce, poskytnutie náhradného vozidla daného segment atď.),
5. ceny sa vyžaduje uviesť v členení cena bez DPH, sadzba DPH v % a konečná cena s DPH. Ak je uchádzač platcom DPH, uvedie navrhovanú cenu celkom vrátane DPH. Neplatca uvedie len cenu bez DPH a súčasne na túto skutočnosť, že nie je platcom DPH verejného obstarávateľa upozorní,
6. ďalšie podmienky pre stanovenie ceny jednotlivých výkonov na základe objednávky sú stanovené v Návrhu zmluvy, ktorá tvorí prílohu č. 3 tejto výzvy.

Spôsob vyhodnotenia cenových ponúk:

**Kritériá č. 1 až č. 3 -** najnižšia jednotková cena získa najvyšší počet bodov. Každá ďalšia ponuka získa počet bodov podľa vzorca:

Najlepšia ponuka

-------------------------------- \*50 = získaný počet bodov

Aktuálne hodnotená ponuka

Najlepšia ponuka

-------------------------------- \* 30 = získaný počet bodov

Aktuálne hodnotená ponuka

Najlepšia ponuka

-------------------------------- \* 20 = získaný počet bodov

Aktuálne hodnotená ponuka

**Kritériá č. 4 až č. 5 -** najvyššia % (percentuálna) zľava získa najvyšší počet bodov. Každá ďalšia ponuka získa počet bodov podľa vzorca:

Aktuálne hodnotená ponuka

---------------------------------------- \*60 = získaný počet bodov

Najlepšia ponuka

Aktuálne hodnotená ponuka

---------------------------------------- \*10 = získaný počet bodov

Najlepšia ponuka

**Úspešnou ponukou bude ponuka, ktorá v hodnotení získa najviac bodov. Maximálny počet bodov je 200. Pre každú časť zákazky bude zostavené poradie úspešnosti ponúk.**

### Zdroj financovania

Obstarávanie sa týka projektu a/alebo programu financovaného z fondov Európskej únie: Nie

Predmet zákazky bude financovaný z vlastných finančných prostriedkov.

### Obchodné podmienky plnenia predmetu zákazky

* Splatnosť faktúr je do 30 dní od ich doručenia Objednávateľovi.

Obchodné podmienky plnenia predmetu zákazky sú vyjadrené vo forme návrhu Rámcovej zmluvy (ďalej len „zmluva“), ktorý tvorí Prílohu č. 3 výzvy.

Predložením cenovej ponuky uchádzač súhlasí s návrhom zmluvy. Predloženie vyplneného návrhu zmluvy bude požadované v rámci súčinnosti potrebnej na uzatvorenie zmluvy od úspešného uchádzača.

## podmienky účasti

### podmienky účasti podľa § 32 ods. 1 písm. e) a f) a dôvody na vylúčenie podľa § 40 ods. 6 písm. f).

#### Doklad o oprávnení poskytovať službu

* výpis z obchodného registra (právnická osoba – podnikateľ, fyzická osoba – podnikateľ zapísaný v obchodnom registri); výpis zo živnostenského registra (fyzická osoba – podnikateľ, príspevková organizácia – podnikateľ), resp. iný doklad o oprávnení poskytovať službu od hospodárskeho subjektu, ktorý je zapísaný v Registri právnických osôb a podnikateľov

uchádzač **nie je povinný predkladať tieto doklady**, pretože verejný obstarávateľ je oprávnený použiť údaje z informačných systémov verejnej správy podľa osobitného predpisu, alebo Zoznam hospodárskych subjektov vedený ÚVO (ak je to uplatniteľné).

#### Doklad preukazujúci, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu

* uchádzač **nie je povinný predkladať tento doklad**, pretože verejný obstarávateľ na overenie, či uchádzač nemá uložený zákaz účasti vo verejnom obstarávaní využije verejne prístupný register hospodárskych subjektov so zákazom účasti vo verejnom obstarávaní (register osôb so zákazom podľa § 183 ZVO, alebo Zoznam hospodárskych subjektov vedeným ÚVO (ak je to uplatniteľné).

#### Doklad k § 40 ods. 6 písm. f) ZVO (verejný obstarávateľ vylúči z verejného obstarávania uchádzača, ak konflikt záujmov podľa § 23 nemožno odstrániť inými účinnými opatreniami)

* Uchádzač môže (**nemusí**) **predložiť** Čestné vyhlásenie ku konfliktu záujmov a k etickému kódexu uchádzača, vypracované podľa Prílohy č. 4 výzvy (**povinné pre úspešného uchádzača)**

Čestné vyhlásenie musí byť podpísané podľa určenia uvedeného v rámci bodu IV.1.1) tejto výzvy.

### PODMIENKY ÚČASTI - Technická alebo odborná spôsobilosť.

#### Verejného obstarávania sa môže zúčastniť len ten, kto spĺňa tieto podmienky účasti týkajúce sa technickej spôsobilosti alebo odbornej spôsobilosti:

* **uchádzač preukáže, že je autorizovaným partnerom príslušnej značky,**

alebo

* **uchádzač predloží certifikát preukazujúci, že je oprávnený vykonávať autoservis príslušných značiek na blokovú výnimku.**

## POSTUP

### Predkladanie ponúk:

* Lehota na predkladanie ponúk: 26.01.2022 do 10:00 hod.
* Ponuka musí byť predložená v súlade s požiadavkami v tejto výzve, pričom každý uchádzač môže predložiť iba jednu ponuku.

#### Spôsob a forma predkladania ponuky:

* Ponuku predkladá uchádzač v elektronickej forme prostredníctvom elektronického systému ERANET. Ponuka sa považuje za predloženú až po jej záväznom odoslaní v systéme ERANET. Po záväznom predložení ponuky (rozumej jej odoslaní) je uchádzačovi zaslaný notifikačný email o doručení tejto ponuky verejnému obstarávateľovi.

alebo formou e-mailu:

* Ponuku predkladá uchádzač v elektronickej forme prostredníctvom kontaktného e-mailu.
* V predmete e-mailu uviesť *„Neotvárať – ZsNH – oprava a údržba vozidiel“*

alebo LISTINNE

* Ponuku predkladá uchádzač písomne v listinnej forme v uzatvorenej obálke, na obálke uviesť názov a adresu adresáta (verejného obstarávateľa), názov a adresu odosielateľa (uchádzača), a text *„Neotvárať – ZsNH – oprava a údržba vozidiel“*
* Adresa pre doručenie cenovej ponuky: kontaktné údaje uvedené v bode I.1) tejto výzvy
* osobné doručenie je možné na podateľňu, v rámci pracovného času 08:00-14:30 hod., v pracovných dňoch.
* Pre čas doručenia ponuky je rozhodujúci moment doručenia ponuky na určenú doručovaciu adresu.

#### Požadovaná forma dokladov a dokumentov:

ERANET/E-MAIL

* doklady a dokumenty, ktoré boli pôvodne vyhotovené v listinnej forme sa predkladajú prevedené (napr. skenovaním) z originálu alebo úradne osvedčenej kópie dokladu alebo dokumentu do elektronickej formy vo formáte PDF,
* doklady a dokumenty, ktoré boli pôvodne vyhotovené v elektronickej forme sa predkladajú v pôvodnej elektronickej forme,
* textové a tabuľkové výstupy sa predkladajú vo formáte PDF v strojovo čitateľnom tvare, obrázkové výstupy vo formáte PDF.

LISTINNE

* originál alebo úradne osvedčená kópia dokladu alebo dokumentu / kópia dokladu alebo dokumentu
* Dokumenty v ponuke, pre ktoré je to vyžadované v tejto výzve, musia byť podpísané:

uchádzačom, t.j. osobou/osobami oprávnenými konať v mene uchádzača, v súlade s dokladom o oprávnení podnikať,

alebo

zástupcom uchádzača, oprávneným konať v mene uchádzača; v tom prípade bude súčasťou ponuky adekvátne písomné plnomocenstvo pre zástupcu uchádzača podpísané uchádzačom podľa predchádzajúcej odrážky.

### Minimálna lehota, počas ktorej sú ponuky uchádzačov viazané

Ponuka musí platiť do: 31.03.2022

### Obsah ponuky

#### Doklady a dokumenty k podmienkam účasti určeným v bode III výzvy.

#### Identifikačné údaje (príloha č. 2 – povinná pre úspešného uchádzača)

#### Návrh na plnenie kritéria predložený formou

ERANET

* vyplnením jednotlivých cien prostredníctvom príslušnej funkcionality systému ERANET.

E-MAIL/LISTINNE

* vyplnením Prílohy č. 1 tejto výzvy, podpísanej podľa požiadaviek uvedených v tejto výzve.

## DOPLNKOVÉ INFORMÁCIE

### DOPLŇUJÚCE INFORMÁCIE

* Z dôvodu, že proces postupu zadávania ZsNH nie je upravený v ZVO, postupuje verený obstarávateľ pri zadávaní ZsNH podľa Smernice PSK o verejnom obstarávaní s uplatnením ustanovenia § 117 ZVO, pričom pre vyhodnocovanie predložených cenových ponúk v súvislosti s ich využitím na postup zadávania ZsNH a pre výber zmluvného partnera pre dodanie predmetu zákazky bude uplatňovať základné princípy verejného obstarávania.
* Verejný obstarávateľ informuje uchádzačov, že bude vyhodnocovať splnenie požiadaviek na predmet zákazky a splnenie podmienok účasti (ak relevantné) po vyhodnotení ponúk na základe kritériá/kritérií na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.
* Uchádzačom, ktorí predložia svoje cenové ponuky, nevzniká žiadny nárok na uzavretie zmluvy, na úhradu nákladov, súvisiacich s prípravou a doručením cenovej ponuky.
* Uchádzačovi, ktorý bol identifikovaný ako úspešný, verejný obstarávateľ oznámi, že uspel. Neúspešným uchádzačom verejný obstarávateľ zašle informáciu o výsledku vyhodnotenia ponúk, s oznámením, že neuspeli a s uvedením dôvodu neúspešnosti.
* Výsledkom vyhodnotenia zákazky s nízkou hodnotou bude uzatvorenie zmluvy s úspešným uchádzačom. Uzavretá zmluva nesmie byť v rozpore s predloženou ponukou ani s touto výzvou.
* Verejný obstarávateľ si vyhradzuje právo:

nevyužiť predložené cenové ponuky na určenie úspešného uchádzača,

nezaradiť cenovú ponuku do vyhodnocovania, ak uchádzač nepreukázal v predloženej cenovej ponuke splnenie požiadaviek verejného obstarávateľa alebo iným spôsobom bola jeho predložená cenová ponuka neprijateľná.

### Prílohy

Príloha č. 1 Návrh na plnenie kritérií.

Príloha č. 2 Identifikačné údaje (od úspešného uchádzača).

Príloha č. 3 Návrh Rámcovej zmluvy (od úspešného uchádzača).

Príloha č. 4 Čestné vyhlásenie ku konfliktu záujmov (od úspešného uchádzača).

Príloha č. 5 Opis predmetu zákazky.

Príloha č. 6 Zoznam vozidiel značky škoda.

### DÁTUM ODOSLANIA tejto výzvy

19.01.2022